Okresná prokuratúra Bratislava V 
Prokofievova 4, 851 01 Bratislava 5	

Číslo: 3 Pv 295/15/1105	Bratislava V, 02.10.2015 
EEČ : 2-12-257-2015

U Z N E S E N I E

Trestná vec:	obv. XXXXX 
Trestný čin:	Prečin Zanedbanie povinnej výživy podľa § 207 odsek 1 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov 

Rozhodol: 	prokurátor Okresnej prokuratúry Bratislava V 

Podľa § 215 odsek 1 písmeno h Trestného poriadku s poukazom na § 86 odsek 1 písmeno a Trestného zákona zastavujem trestné stíhanie obvineného  
XXXXX, rodné číslo: XXXXX
	dátum narodenia: XXXXX
	miesto narodenia: XXXXX 
	trvalé bydlisko: XXXXX XXXXX
	väzba: nie
ktorý je trestne stíhaný pre trestný čin:
- Prečin Zanedbanie povinnej výživy podľa § 207 odsek 1 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov 

na tom skutkovom základe, že:

obvinený si aj napriek zákonnej vyživovacej povinnosti vyplývajúcej mu z ustanovenia § 62  Zákona o rodine č. 36/2005 Z. z.  riadne a včas neplní svoju vyživovaciu povinnosť voči svojej dcére XXXXX XXXXX a ani voči svojmu synovi XXXXX XXXXX, pričom na základe posúdenia predbežnej otázky mu bolo určené prispievať sumou 210 € na dcéru a 170 € na syna do 15. dňa v každom mesiaci k rukám matky XXXXX a svoju vyživovaciu povinnosť si neplní od októbra 2014 vrátane do mája 2015 vrátane, čím mu  vznikol dlh na bežnom výživnom vo výške 2.460,-€, pričom v decembri 2014 a marci 2015 zaplatil dokopy  sumu vo výške 580,€  

lebo zanikla trestnosť činu  
 
Odôvodnenie:
XXXXXPoverený príslušník PZ, XXXXX XXXXX uznesením pod sp. zn. XXXXX zo dňa XXXXX  v zmysle § 199 ods. 1 Trestného poriadku začal trestné stíhanie a súčasne podľa § 206 ods. 1 Trestného poriadku vzniesol obvinenie XXXXX pre prečin zanedbania povinnej výživy podľa § 207 ods. 1 Trestného zákona  na tom skutkovom základe, ako je uvedené v predmetnom uznesení.

        Dňa 03.09.2015 predložil poverený príslušník PZ tunajšej prokuratúre návrh na zastavenie trestného stíhania podľa § 215 ods. 1 písm. h) Trestného poriadku s poukazom na  § 86 ods. 1 písm. a) Trestného zákona.

        Preskúmaním na vec sa vzťahujúceho spisového materiálu som zistil, že návrh vyšetrovateľa PZ na postup podľa § 215 ods. 1 písm. h) Trestného poriadku s poukazom na § 86 ods. 1 písm. a) Trestného zákona je dôvodný a zákonný.

        Podľa § 215 ods. 1 písm. h) Trestného poriadku prokurátor zastaví trestné stíhanie, ak zanikla trestnosť činu. 

        Podľa § 207 ods. 1 Trestného zákona trestný čin zanedbania povinnej výživy spácha ten, kto najmenej tri mesiace v období dvoch rokov neplní, čo aj z nedbanlivosti, zákonnú povinnosť vyživovať alebo zaopatrovať iného.

        Podľa § 86 ods. 1 písm. a) Trestného zákona trestnosť zanedbania povinnej výživy zaniká, ak trestný čin nemal trvalo nepriaznivé následky a páchateľ svoju povinnosť dodatočne splnil skôr, než sa súd odobral na záverečnú poradu.

        Obvinený XXXXX vo svojej výpovedi zo dňa 31.07.2015 okrem iného uviedol, že si je vedomý svojej vyživovacej povinnosti a že dlžnú sumu na výživnom by chcel čím skôr zaplatiť.

       Svedkyňa XXXXX matka maloletých detí vo svojej výpovedi zo dňa 26.08.2015 uviedla, že obvinený uhradil dlžné výživné a celú vec považuje za skončenú.

     Do vyšetrovacieho spisu bol zabezpečený aj doklad o úhrade výživného, ktorý potvrdzuje že obvinený si dodatočne splnil svoju vyživovaciu povinnosť.

        S poukazom na uvedené skutočnosti mám za to, že v danom prípade boli splnené podmienky ustanovenia § 86 ods. 1 písm. a) Trestného zákona o účinnej ľútosti a preto som rozhodol tak, ako je to uvedené vo výrokovej časti tohto uznesenia.

  

Poučenie:
Proti tomuto uzneseniu je prípustná sťažnosť, ktorú možno podať u prokurátora Okresná prokuratúra do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)  

	JUDr. Bystrík Palovič 
	 prokurátor